OzLabs/hebrew-wiki-articles huggingface dataset:
ישגב

ישגב היא שכונה בתל אביב, הגובלת באזור תעשייה עבר הירקון מדרום וממזרח, בשכונת רמת החייל מצפון ובשיכון דן ממערב.

השכונה נוסדה בשנת 1952 על ידי ארגון עובדי המדינה, ונקראה תחילה שיכון ישגב, שם המורכב מראשי התיבות של שמות ארבעת המייסדים: יפרח, שניר, גילרמן, בוכוייץ. הבתים היו משותפים - שתי קומות ושמונה דירות לבלוק - והם מצויים ברחובות הרוגי המלכות, עולי הגרדום וניסן. מסביב לשיכון ישגב היו כמה שיכונים קטנים נוספים: מצפון "מעונות" - רחובות נמירובר, ליפא, לויטה, מדרום "סלע" - רחובות הגולן, ניסן, רוזוב, ממערב "יוגוסלבים"- רחובות הגולן, טובים, גולי אריתריאה, ו"שנחאי" - רחובות הגולן, הרוגי המלכות, גולי קניה; בכולם בתים דו-משפחתיים חד קומתיים. בשנים האחרונות מקובל לקרוא לכל המכלול הזה שכונת ישגב.

בשנת 1963 נחנך במרכז השכונה בית הספר היסודי "ישגב". עד אז למדו הילדים בבית הספר "דן" הסמוך (היום תיכון עירוני י"ד).

== קישורים חיצוניים ==
* 
==הערות שוליים==

קטגוריה:תל אביב-יפו: שכונות
ארמן פיליפ בארטוס

ארמן פיליפ בארטוס (באנגלית: Armand Phillip Bartos; 1910 – 29 בדצמבר 2005) היה אדריכל ונדבן יהודי-אמריקאי.

==ביוגרפיה==

בארטוס מפורסם בישראל בעיקר כאחד משני האדריכלים שתכננו את היכל הספר במוזיאון ישראל בירושלים. הבחירה בבארטוס ובאדריכל פרדריק ג'ון קיזלר עוררה מחלוקת בזמנו בקרב האדריכלים הישראליים, הן בגלל הבחירה בשני אדריכלים זרים, שהאחד מהם (קיזלר) לא הספיק לסיים את לימודי האדריכלות באירופה; אבל גם בגלל שההחלטה עוררה טענות לנפוטיזם: בארטוס היה נשוי לרות-סלסט לבית גוטסמן, בתו של המממן העיקרי של הפרויקט, דוד שמואל גוטסמן.

בארטוס למד לתואר ראשון באוניברסיטת פנסילבניה ולתואר שני במכון הטכנולוגי של מסצ'וסטס. בארטוס נישא לרות-סלסט גוטסמן ב-1935, והשניים הפכו לאספני אמנות בולטים.

בין עבודותיו האחרות: "באלפר הול", הבניין המרכזי של ישיבה יוניברסיטי ואולם הרצאות אוניברסיטת באפאלו.

קטגוריה:אדריכלים יהודים אמריקאים
קטגוריה:נדבנים יהודים אמריקאים
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1910

קטגוריה:אמריקאים שנפטרו ב-2005
שער אלקלה

שער אלקלה (בספרדית: Puerta de Alcalá) הוא אנדרטה הבנויה בסגנון נאו-קלאסי הנמצאת בכיכר העצמאות (Plaza de la Independencia) במדריד, בירת ספרד.

השער ממוקם סמוך למרכז העיר ומטרים ספורים מהכניסה הראשית לפארק בואן רטירו, על צירו של רחוב אלקלה. שמו של השער נגזר מהדרך הישנה ממדריד לעיר הסמוכה אלקלה דה אנרס. השער נבנה בשנת 1778 בהוראתו של המלך קרלוס השלישי, והחליף שער קטן יותר שעמד במקום לפניו.

בשנת 1823 נפגע השער מרסיסי פגזים במסגרת מעורבות צרפתית בספרד. סימני הפגיעה נראים על השער עד היום.

==קישורים חיצוניים==

* [http://www.fotomadrid.com/b/Puerta_de_Alcala/ גלריית תמונות של השער]
* [https://web.archive.org/web/20090327121403/http://www.multimadrid.com/descrips/sites/puertadealcala.htm מידע נוסף אודות השער (אנגלית)]
* [http://www.hakolal.co.il/שער-אלקאלה-Alcala-Gate.html למידע בעברית על שער אלקלה]

קטגוריה:ערכים שבהם תבנית בריטניקה אינה מתאימה
קטגוריה:מדריד: אנדרטאות
אלקלה
רחוב אלקלה

רחוב אלקלה (בספרדית Calle de Alcalá) הוא רחוב מרכזי במדריד, בירת ספרד.

באורך 10.5 קילומטרים, רחוב אלקלה הוא הארוך שברחובות מדריד וכן אחד הרחובות הישנים בה. הרחוב נבנה על יסודותיה של הדרך הישנה שהובילה ממדריד לאלקלה דה הנרס (ומכאן שמו) והמשיכה לאראגון. כיום מוביל הרחוב מפוארטה דל סול עד ליציאה הצפון-מזרחית מהעיר.

לאורך הרחוב נמצאים אתרים חשובים רבים ובהם פלאסה דה סיבלס, שער אלקלה, בניין משרד החינוך הספרדי, מטה מכון סרוואנטס, בניין בנק ספרד, פארק בואן רטירו וזירת קרבות השוורים לאס ונטאס.

==קישורים חיצוניים==

* 

אלקלה
ספריית JavaScript

ספריית JavaScript היא ספרייה של קוד JavaScript המציעה פקדים או התנהגויות מוכנות המאפשרת פיתוח קל יותר של אפליקציות JavaScript ובפרט AJAX וטכנולוגיות מבוססות רשת נוספות.

JavaScript שפותחה במקור על ידי Netscape (ובהמשך Mozilla) מאפשרת להריץ סקריפטים בצד הלקוח ובה נעשה שימוש באתרי אינטרנט רבים זמן רב. עם עליית הווב 2.0, תופסת JavaScript מקום מרכזי יחד עם HTML במסגרת פיתוח ממשקי משתמש. JavaScript בשילוב עם CSS מאפשרת יצירת דפי אינטרנט דינמיים שמציעים תחליף נגיש לטכנולוגיות ישנות יותר, כגון אתרים מבוססי Flash.

עם עליית הדרישות ליכולות חדשות ב-JavaScript, גבר הצורך באמצעים פשוטים לפיתוח ממשקי משתמש דינמיים. בעקבות זאת פותחו ספריות JavaScript שונות בהן Prototype, script.aculo.us, ו-jQuery וכן ספריות פקדים כגון Ext ו-Dojo Toolkit, המאפשרות למתכנתים להתרכז באפליקציות המיוחדות של AJAX.

עם הזמן, הצורך גבר, ורמת התחכום והיכולות של הספריות עלתה, עם הפיתוח של ספריות שמהוות שלד תוכנה שלם לאתרים, כגון React, Vue.js, ו-Angular.

ספריות JavaScript רבות מופצות תחת רישיונות חופשיים כגון copyleft המאפשרים הפצה, שימוש וביצוע שינויים בצורה חופשית.

==קישורים חיצוניים==

קטגוריה:עיצוב אתרי אינטרנט
קטגוריה:פיתוח יישומי ווב
קטגוריה:JavaScript
השבוע באשדוד

השבוע באשדוד הוא מקומון של אשדוד והסביבה, היוצא לאור מדי יום חמישי, החל מ-15 במאי 1975, ובכך מהווה את המקומון הפעיל הוותיק באשדוד. מייסד העיתון הוא מנחם גלילי, גלילי הוא גם בעל מדור שבועי ביקורתי הקרוי "בלי חשבון" למאבק בשחיתות בעיר.

בשנת 2004 העלה העיתון את המהדורה המקוונת שלו אל רשת האינטרנט דרך רשת LOCAL, האתר כולל ארכיון כתבות מלא של העיתון.

ב-1 במאי 2011, העלה השבועון אתר אינטרנט המעדכן באופן יומי על הקורה באשדוד בשם "אשדוד10".

==קישורים חיצוניים==

קטגוריה:מקומונים דיגיטליים
קטגוריה:ישראל: שבועונים
קטגוריה:אשדוד: תרבות
קטגוריה:מקומונים
אדוארד, הנסיך השחור

אדוארד, נסיך ויילס (אנגלית: Edward, the Black Prince; 15 ביוני 1330 - 8 ביוני 1376) היה בנו הבכור של אדוארד השלישי, מלך אנגליה. ידוע כיום בעיקר בכינויו הנסיך השחור. אדוארד נודע כלוחם מוערך בעקבות שורת ניצחונות מזהירים שהשיג מול הצרפתים, בתקופת מלחמת מאה השנים. מת לפני אביו ולכן לא כיהן כמלך אנגליה.

==ביוגרפיה==
אדוארד נולד ב-15 ביוני, בארמון וודסטוק, באוקספורד; ועל כן, כונה בחייו "אדוארד מוודסטוק". ב-1337 קיבל את התואר דוכס קורנוול, והיה בכך לראשון לקבל את התואר באנגליה. ב-1343 קיבל את התואר נסיך ויילס.

כבר בגיל צעיר החל לגלות כישרון צבאי מבריק, כאשר ליווה את אביו בקרבות, בעת מלחמת מאה השנים. בעקבות ניצחונותיו, הוכתר למושל הנסיכות האנגלית החדשה באקוויטניה ב-1363, וניהל לצד אשתו ג'ואן מקנט, חצר בבורדו. ב-1367 הוא יצא למערכה לעזרת פדרו הראשון, מלך קסטיליה, והצליח להשיב לו את הכתר לאחר ניצחון בקרב נז'רה. המלחמות גבו מחיר כלכלי כבד, ואילצו את אדוארד להעלות מיסים באקוויטניה, דבר שהוביל למרמור, ובהמשך למלחמה בין אדוארד לצרפתים בראשות שארל החמישי. על אף מחלתו, ניצח אדוארד גם במלחמה זו, וב-1370 כבש את לימוז' והעלה אותה באש כשהוא מבצע טבח בתושביה. ב-1372 מחלתו כפתה עליו להשאיר את השלטון בידי אחיו ג'ון מגונט, וב- 1376 הוא מת, טרם הכתרתו למלך אנגליה. קברו נמצא בקתדרלת קנטרברי.

==קריירה צבאית==
[[מטבע של אדוארד, הנסיך השחור]]
פסל של אדוארד הנסיך השחור, בעיר [[לידס]]
בגיל 16 הוא הוכיח את כישרונו כאשר בקרב קרסי, המלך אדוארד, ברצונו שבנו האציל ירוויח את מעמדו (כלוחם), העניק לו שליטה על החלוץ, בצמוד להדרכה וסיוע של הרוזן מווריק ושל סר ג'ון צ'נדוס. מסורת הסמוכה לאירוע מספרת שהמלך ביקש מהנסיך ללבוש באותו יום שריון שחור, עשיר בקישוטים. המפלה לאויבים הייתה שלימה, והאב המרוצה חיבק את בנו בשדה הניצחון, שיבח את אומץ לבו והתבטא שהנסיך ראוי לכתר.

קרב פואטייה היה קרב נוסף בו בלט אדוארד, והוא נערך ב-19 בספטמבר 1356, כחלק ממלחמת מאה השנים.

==מקור הכינוי "הנסיך השחור"==
אף על פי שכיום אדוארד נודע בכינוי הנסיך השחור, אין שום תיעוד של שימוש בכינוי זה במהלך חייו, אז היה מוכר בכנוי "אדוארד מוודסטוק", על שם מקום לידתו. הכינוי "הנסיך השחור", מתועד לראשונה בספרו של המדפיס המלכותי ריצ'רד גרפטון, "קורות אנגליה" ("Chronicle of England"; 1568), אך מקור הכינוי אינו ידוע. הוא מיוחס בדרך כלל למגן השחור שהוענק לו בצעירותו על ידי אדוארד השלישי, בעת קרב קרסי. למעשה, כינוי זה משויך יותר לחליפת המגן אותה נהג ללבוש במהלך טורנירים ותחרויות, ואשר מייצגת את דמותו בקנטרברי; חליפה בצבע שחור, עם שלוש נוצות יען לבנות. סברה נוספת היא כי הכינוי הוטבע לראשונה על ידי כרוניקן צרפתי שהתייחס לתבוסות הצבאיות שהביא על צרפת.

==קישורים חיצוניים==

* 
* 
* 

==הערות שוליים==

קטגוריה:נסיכים אנגליים ובריטיים
קטגוריה:מלחמת מאה השנים: אישים
קטגוריה:מסדר הבירית: אבירים וגבירות מלכותיים
קטגוריה:בית פלנטג'נט
קטגוריה:יורשי עצר שלא זכו למלוך
קטגוריה:נסיכי ויילס

קטגוריה:אישים הקבורים בקתדרלת קנטרברי
קטגוריה:ילידי 1330
קטגוריה:נפטרים ב-1376
אורן לביא

אורן לביא (נולד ב-1976 בתל אביב) הוא זמר, במאי תיאטרון, סופר, מחזאי, פזמונאי ומלחין ישראלי, בעל מוניטין בינלאומי.

== חייו ==
בשנת 1997 העלה את ההצגה "מקלות בגלגלים" שכתב וביים בפסטיבל עכו וזכה עליה בפרס הבימוי, ההצגה המשיכה ורצה בבית ציוני אמריקה. ב-1998 עבר ללונדון כדי ללמוד בימוי תיאטרון, והיה במאי של מספר הצגות.
ב-2001 עבר לניו יורק והחל לעסוק בכתיבת שירים, וב-2003 נסע לברלין, שם הקליט והפיק אותם בעצמו.

האלבום הראשון שלו, "The Opposite Side of the Sea", הושלם בשנת 2006 ויצא לאור באירופה בשנת 2007.

בשנת 2009 צבר קליפ הסטופ מושן של השיר שלו "Her Morning Elegance" פופולריות רבה באתרים יוטיוב ואייטיונז. נכון ליוני 2016 הקליפ זכה ללמעלה מ-30 מיליון צפיות ביוטיוב. השיר שימש כפסקול לפרסומת לשברולט בארצות הברית. לביא ביצע את השיר בתוכנית האירוח הלילית הפופולרית של ג'ימי קימל. השיר היה מועמד לפרס גראמי 2009 בקטגוריית הקליפ הטוב ביותר.

ב-2008 נכלל שירו "A Dance 'Round the Memory Tree" בפסקול הסרט סיפורי נרניה: הנסיך כספיאן.

בשנת 2012 השתתף בפרויקט עבודה עברית "לילה של כוכבים" - שירי ילדים מאת שלום חנוך בו ביצע את השיר "בלדה בין כוכבים".

בשנת 2017 הוציא לביא את השיר Did You Really Say No, כדואט עם הזמרת הצרפתייה הנודעת ונסה פאראדי.

בינואר 2018 הוציא את הסינגל "Second Hand Lovers", שלקוח מתוך אלבומו השני "Bedroom Crimes". השיר זכה ב-Jury award של פסטיבל SXSW, ב-YDA award for best directing, של פסטיבל קאן, ובפרס הווידאו קליפ הטוב ביותר ב-Berlin Music Video Awards.

== קריירה ספרותית ==
בנוסף לעיסוקיו האחרים, לביא הנו סופר ילדים אשר ספריו יצאו בתפוצה רחבה ובשפות רבות.
ספרו The Bear Who Wasn't There, אשר אוייר על ידי המאייר הנודע וולף ארלברוך, תורגם ל-12 שפות. בשנת 2018 הוציא לביא את ״ספר השתיקות הממש חשובות״, בהוצאת כתר. הספר זכה בציון לשבח במסגרת פרס מוזיאון ישראל לאיור. בשנת 2023 יצא בגרמניה ספרו ״חיבוקו המושלם של פון קרקר הקרפד״, אשר היה מועמד לפרס ספרות הילדים הגרמני. בהמשך יצא הספר בארץ, בהוצאת כנרת.

== ספרים ==
* The Bear Who Wasn't There, Black Sheep publishing, 2014
* ספר השתיקות הממש חשובות, הוצאת כתר, 2018
* חיבוקו המושלם של פון קרקר הקרפד, הוצאת כנרת, 2023

== פרסים ומועמדויות ==
* 1997, פרס הבימוי בפסטיבל עכו להצגה ״מקלות בגלגלים״
* 2007, Sammy Cahn Award של ASCAP, על אלבומו The Opposite Side of the Sea
* 2009, מועמדות לפרס גראמי 2009 בקטגוריית הקליפ הטוב ביותר, לשיר Her Morning Elagence
* 2018, Jury award - SXSW, לשיר Second Hand Lovers
* 2018, Cannes Film Festival YDA award for best directing לשיר Second Hand Lovers
* 2023, פרס ספרות הילדים הגרמני לספר ״חיבוקו המושלם של פון קרקר הקרפד״

==אלבומים==
* The Opposite Side of the Sea, 2007
* Bedroom Crimes, 2018

==קישורים חיצוניים==

* 

* [http://www.youtube.com/watch?v=0u8hbIjhvE8&feature=channel_page Her Morning Elegance] ביצוע מתוך תוכנית האירוח של ג'ימי קימל
* 
* 

==הערות שוליים==

קטגוריה:זמרים ישראלים
קטגוריה:זמרים אמריקאים
קטגוריה:מלחינים אמריקאים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:ישראלים שנולדו ב-1976
גראן ויה

בניין מטרופוליס בקרן הרחובות גראן ויה (פונה ימינה) ואלקלה
גראן ויה (בספרדית: Gran Vía - דרך גדולה) הוא רחוב מסחר יוקרתי במרכז מדריד, בירת ספרד.

גראן ויה הוא מהרחובות העמוסים במדריד וממוקמים בו בתי מלון רבים לצד אולמות קולנוע גדולים. הוא נחשב לאחד ממוקדי הקניות המרכזיים של העיר וכן ידוע בשל האדריכלות המרשימה של רבים מהבניינים לאורכו. בשנים האחרונות מפנים אולמות קולנוע רבים את מקומם לטובת מרכזי קניות.

==ייעוד==
באמצע המאה ה-19, החליטו מהנדסי העיר כי יש צורך בדרך חדשה שתוביל מרחוב אלקלה לפלאסה דה אספניה. התוכנית הצריכה את הריסתם של מבנים רבים במרכז העיר וזכתה לכינוי 'מכת גרזן על המפה'. שנים רבות לאחר הגיית התוכניות הראשוניות, הפרויקט טרם יצא לפועל והתקשורת לעגה לתוכנית וכינתה אותה בציניות 'גראן ויה' - דרך גדולה. התוכנית אושרה לבסוף ב-1904 וביצוע החל שנתיים מאוחר יותר. חלקו האחרון של הרחוב הושלם ב-1929.
גראן ויה.

==מבנים גבוהים==
בניין טלפוניקה
הרחוב החדש יצר הזדמנויות קורצות עבור אדריכלים שיכלו לתכנן מבנים גדולים ומודרניים לאורך הרחוב. המבנה הראשון והמפורסם מבין הרבים שנבנו לאורך הרחוב הוא בניין מטרופוליס, שבנייתו הושלמה ב-1911. מבנה מפורסם נוסף ברחוב הוא בניין טלפוניקה, חברת התקשורת הספרדית. בנייתו של בניין טלפוניקה הושלמה ב-1929, ובגובה 88 מטרים הוא היה לבניין הגבוה במדריד בזמנו.

==שמות הרחוב==
לגראן ויה שמות רבים בעברו, רשמיים ובלתי-רשמיים כאחד. בעת תכנון הרחוב הוא חולק במקור לשלושה מקטעים, כל אחד מהם בעל שם אחר. שלושה חודשים לפני שהחלה מלחמת האזרחים הספרדית אוחדו שני מקטעים ונקראו 'שדרת CNT', בהשפעה פוליטית. לאחר תחילת המלחמה שונה שם הרחוב ל'שדרת רוסיה', בשל תמיכתה של רוסיה ברפובליקה הספרדית, ומאוחר יותר שונה השם ל'שדרת ברית המועצות'. עם זאת, הרחוב כונה גם 'שדרת ההוביצרים' בשל הפגזותיהם הבלתי פוסקות של כוחותיו של פרנסיסקו פרנקו, שכוונו כלפי בניין טלפוניקה.

לאחר מלחמת האזרחים ועם כניסתם של המורדים לעיר, הוחלף שמו של הרחוב ל'שדרת חוזה אנטוניו', על שם חוזה אנטוניו פרימו דה ריברה, מייסד המפלגה הפשיסטית. ב-1981, תחת השלטון הדמוקרטי הוחלפו שמותיהם של עשרים ושבעה רחובות בעיר והשדרה נקראה אז 'גראן ויה'.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מדריד: רחובות
מזותליומה ממאירה

מזותליומה ממאירה היא סוג נדיר של סרטן ממאיר המופיע ב. מעל 90% מהמקרים הידועים של מזותליומה קשורים לחשיפה לאזבסט. 

הגידול יוצר מעין מעטפת שעוטפת את איברי בית החזה: רואים רקמה לבנה נוקשה שפולשת לאיברים ולחלל האדר, זו רקמה ג'לטינית שלרוב צבעה אפור, המלווה בכמות ניכרת של נוזל פלאורלי. באופן מיקרוסקופי, בגידול זה קיימים שני תאים המתמיינים באופן שונה: המזותליומה מופיעה בצורה של סרקומה עם תאים כישוריים, או בצורה אפיתליאליים עם מבנים טובולו-פפילריים (תמונה דמוית פפילות או אדנוקרצינומה), או יכולה לערב את שני הסוגים. 

עקב המיון השונה, האבחון מורכב (למשל, סרקומות יכולות להתפתח בכל מקום בגוף) ועל כן יש צורך בשימוש בצביעות אימונוהיסטוכימיות. (במקרה בו מקבלים תמונה מעורבת של גידול שהוא בחלקו יוצר בלוטות ובחלקו נראה כמו סרקומה- ניתן לשער כי מדובר במזותליומה ממארת). 

==הקשר לאזבסט ולעישון==
הסיבה לכך שרוב המקרים הידועים קשורים לחשיפה לאזבסט היא לפי הנראה שסיבי האזבסט נתקעים באדר ובריאה ולא יוצאים ממנה, כתוצאה מכך נוצרת קסקדה של הפרשת ציטוקינים, והתפתחות מוטציות הגורמת לתא סרטני אגרסיבי. שלא בדומה לקרצינומה של הריאה, לא קיים במזותליומה קשר בין עישון סיגריות להתפתחות שלה. 

במקרה בו לחולה יש מזותליומה, הוא מגיע עם כאב בחזה וירידה במשקל, חוסר תיאבון ותפליט פלאורלי. המחלה מתקדמת במהירות ומתפשטת גם לאיברי הבטן, הפרוגנוזה אינה נחשבת לטובה. 

==קישורים חיצוניים==

* 

==הערות שוליים==

קטגוריה:גידולים ממאירים במזותל וברקמות רכות
קטן לגיל ההיריון

קטן לגיל ההריון (small for gestational age, בקיצור SGA) הוא מונח רפואי המתייחס לעובר הנמצא מתחת לאחוזון העשירי לגיל ההריון שלו, מבחינת משקל, אורך גוף או היקף ראש.

מונח משלים ל"קטן לגיל ההריון" הוא "עובר בעל משקל גוף מוערך המתאים לגיל ההריון" (Appropriate for gestational age, AGA) המציין עוברים שמשקלם המוערך לגיל ההריון נמצא מעל האחוזון העשירי ומתחת לאחוזון התשעים (ראו תמונה).

אבחון עובר כ"קטן לגיל ההריון" (SGA) משמש לצורך זיהוי עוברים הסובלים מפיגור גדילה תוך רחמי. למרות שלרוב אבחון כ-SGA מעיד על פיגור גדילה תוך רחמי, ה-SGA מחייב שימוש זהיר, שכן רק 40% מהעוברים המאובחנים כ-SGA סובלים מבעיה הניתנת לטיפול. 20% מהעוברים המאובחנים כ-SGA סובלים מבעיות מבניות, למשל בעיות כרומוזומליות, אשר לא ניתן לתקן, בעוד 40% מהעוברים המאובחנים כ-SGA אינם סובלים מכל בעיה, וגודלם הקטן נובע מסיבות גנטיות ולא פתולוגיות. מתן לעוברים אלו טיפולים המיועדים לעוברים הסובלים מפיגור גדילה תוך רחמי עלול להיות מיותר, ואף מזיק. בנוסף, ישנם עוברים הסובלים מפיגור גדילה תוך רחמי, למרות שהם בעלי משקל מוערך המתאים לגיל ההריון.

עובר קטן לגיל הריון כתוצאה מתהליך פתולוגי נקרא קטן לגיל הריון כתוצאה מהפרעה בגדילה תוך רחמית (SGA associated with IUGR).

במהלך ההריון, ניתן לאבחן SGA על ידי מדידת גודל הרחם וכן בעזרת אולטראסאונד. במקרים בהם המצב מסכן את העובר ייתכן ויוחלט על זירוז לידה. במדינות מתפתחות המצב הבריאותי של האם הוא גורם מרכזי לשכיחות תינוקות SGA אך מגוון סיבות אחרות יכולות לגרום לתופעה.

כשליש מהתינוקות שנולדים במשקל לידה נמוך הם גם SGA. השאר, הם עוברים שנולדו מוקדם והיותם פגים במשקל פחות מ-2.5 ק"ג (ההגדרה של לידה במשקל נמוך) נובע מהלידה המוקדמת בלבד.

==קישורים חיצוניים==
* [http://www.geno.co.il/pages.asp?page_id=209&parent_page_id=13 SGA – ילדים שנולדו קטנים לגיל ההריון], באתר חברת פייזר

==הערות שוליים==

קטגוריה:הפרעות הקשורות לאורך ההיריון ולגדילת העובר
קסולסיגיאה

קסולסיגיאה (בלטינית: Xulsigiae) הוא שמן של שלוש אלות רפואה במיתולוגיה הקלטית ובדת הגאלית-רומית. פולחנן התקיים במקדש שנבנה לצד מעיין מרפא בסמוך לטריר (בגרמניה של ימינו).

ישנה סברה שמדובר בשלוש נימפות; לפי סברה אחרת מדובר באלות בית.

מקדשן ניצב בסמוך למקדש לנוס מרס, והיה קדום ממנו. במקום התגלתה כתובת המוקדשת הן ללנוס מארס והן לקסולסיגיאה.

==לקריאה נוספת==
<div style="direction: ltr;">
* Miranda Green, Symbol and Image in Celtic Religious Art, Routledge, 1992
* Alan K. Bowman, Peter Garnsey, Averil Cameron, The Cambridge ancient history, mbridge University Press, 2005
* Ton Derks, Gods, Temples, and Ritual Practices: The Transformation of Religious Ideas and Values in Roman Gaul,Amsterdam University Press, 1998
</div>

קטגוריה:אלים בריטיים וגאליים קדומים
ארוורנוס

ארוורנוס (בלטינית: Arvernus) היה אל במיתולוגיה הקלטית ובדת הגאלית -רומית שהתפתחה לאחר המפגש בין התרבות הקלטית והתרבות הרומית. לאחר מפגש זה זוהה האל אוורנוס, שהיה קודם לכן האל המגן על שבט האוורני, עם האל מרקוריוס מהמיתולוגיה הרומית.

על ההר פוי דה דום (בצרפת של ימינו) ניצב מקדש שהוקדש לאל, ובו התגלו כתובות המקדשות לו. באזור נהר הריין בסמוך לקלן ולגריפסוולד (בגרמניה של ימינו), וכן בהולנד התגלו כתובות המוקדשות ל"ארוורנוס מרקוריוס".

ישנה סברה לפיה משמעות שמו של ארוורנוס היא "מלך חורשת הסמבוק".

==לקריאה נוספת==
<div style="direction: ltr;">
* Cyril Edwards, Dictionary of Celtic religion and culture, Boydell & Brewer, 1998
</div>
==קישורים חיצוניים==

* [https://web.archive.org/web/20081203200227/http://www.celtnet.org.uk/gods_a/arvernus.html ארוורנוס באתר celtnet]

קטגוריה:אלים בריטיים וגאליים קדומים
פרנץ יגרשטטר

משק משפחת יגרשטטר
[[אבן נגף לזכרו לפני ביתו באוסטריה]]
פרנץ יגרשטטר (גרמנית: Franz Jägerstätter; 1907–1943) היה סרבן מצפוני אוסטרי במלחמת העולם השנייה שהוצא להורג. הוא הוכרז כקדוש מעונה על ידי הכנסייה הקתולית.

== חייו ==
פרנץ יגרשטטר נולד בעיירה קטנה הסמוכה לערים זלצבורג ובראונאו אם אין באוסטריה, כבן מחוץ לנישואים של רוזליה הובר ופרנץ באכמייר. תחילה חי אצל סבתו מצד האם, אליזבת הובר. אביו נהרג במלחמת העולם הראשונה כשהיה ילד ואמו נישאה בשנית להינרייך יגרשטטר, שאת שם משפחתו אימץ פרנץ. בשנת 1933, כשהיה בן 26, נולדה לו בת מחוץ לנישואין, הילגרד אוור שמה. בשנת 1936 הוא נישא לפרנציסקה שוואניגר, נערה מכפר סמוך ואת ירח הדבש הזוג בילה ברומא, שם חווה פרנץ, שהיה קתולי מלידה, התעוררות דתית. אחרי חזרתו החל לעבוד בכנסייה הקתולית המקומית.

בשנת 1938, כאשר הגרמנים נכנסו לאוסטריה, היה יגרשטטר האדם היחיד בכפרו שהצביע נגד סיפוח אוסטריה לגרמניה. אף שלא היה מעורב בשום תנועה פוליטית, הוא התנגד גלויות לנאצים והכריז שלא ילחם במלחמה, זאת למרות אימון צבאי קצר שעבר. לאחר מספר דחיות, נקרא בפברואר 1943 לשירות פעיל בצבא הגרמני. באותו זמן כבר היה אב לשלוש בנות, הגדולה בהן בת שש. ב-1 במרץ התייצב במשרד הגיוס והצהיר שאינו מוכן להילחם מטעמי מצפון, אולם הסכים לבצע כל משימה בלתי-מלחמתית. הוא נענה בשלילה ונכלא, ראשית בלינץ, ואחר כך בברלין. ב-6 ביולי הועמד למשפט צבאי באשמת פגיעה במאמץ המלחמתי. הוא הורשע, נגזר עליו עונש מוות, והוא הוצא להורג בגיליוטינה ב-9 באוגוסט 1943, בגיל 36.

== מעמד כמבורך ==
ביוני 2007, אישר האפיפיור בנדיקטוס השישה עשר לוועדה לענייני קדושים לפרסם צו המכריז על יגרשטטר כמרטיר, ובכך הסתיים תהליך הבירוך (מעמד של קדושה הנמוך בדרגה אחת מקדוש) שלו בכנסייה הקתולית. טקס הבירוך נערך ב-26 באוקטובר 2007 בלינץ. בטקס נכחה אלמנתו בת ה-94, פרנציסקה, וארבע בנותיו.

== בתרבות ==
מחזהו של יהושוע סובול, "עד ראייה", מבוסס על המקרה של יגרשטטר. המחזה הועלה לראשונה בשנת 2002 בתיאטרון הקאמרי, בבימוי האוסטרי פאולוס מנקר, עם איתי טיראן בתפקיד יגרשטטר.

טרנס מאליק ביים סרט קולנוע על חייו של יגרשטטר בשם "A Hidden Life", שעלה להקרנה במאי 2019, בכיכובם של אוגוסט דיל, ואלרי פאצ'נר, יורגן פרוכנו, מתיאס שונארטס, מרטין ווטקה והוא מסרטיהם האחרונים של מיכאל ניקוויסט וברונו גנץ.

== קישורים חיצוניים ==

* [http://www.vatican.va/news_services/liturgy/saints/ns_lit_doc_20071026_jagerstatter_en.html ביוגרפיה], באתר הוותיקן.
* [https://www.dioezese-linz.at/site/jaegerstaetter/home דפים לזכרו], באתר הכנסייה הקתולית של אוסטריה עילית

קטגוריה:מתנגדים גרמנים למשטר הנאצי
קטגוריה:אוסטרים במלחמת העולם השנייה
קטגוריה:מרטירים
קטגוריה:מבורכים נוצרים
קטגוריה:מתנגדים לנאצים שהוצאו להורג
קטגוריה:נוצרים רומים-קתולים
קטגוריה:אוסטרים שנולדו ב-1907
קטגוריה:אוסטרים שנפטרו ב-1943
קטגוריה:אישים שהוצאו להורג בעריפת ראש
חימום השראתי

חימום השראתי של מוט מתכת
חימום השראתי הוא תהליך בו מחממים עצם העשוי מחומר מוליך חשמל, באמצעות השראה אלקטרומגנטית הגורמת לזרמי מערבולת במוליך, שהתנגדותו מייצרת בו הפסדים ג'אוליים וכתוצאה מכך הוא מתחמם. כל שימוש בטכנולוגיה זו, כולל סליל שבו מוזרם זרם חילופין בתדר גבוה. ניתן לייצר חום גם באמצעות הפסדי היסטרזיס מגנטי, בחומרים שמקדם המגנטיות שלהם הוא מהותי. התדר הנבחר הוא בהתאם לגודל החלק שיחומם, החומר, החיבור המגנטי בין סליל העבודה לחלק ועומק החדירה הרצוי.

==יישומים==
חימום השראתי מאפשר חימום ממוקד ליישומים כגון חיסום שטח, התכה, הלחמה, ריתוך, חישול ועוד. ברזל וסגסוגותיו, הם החומרים המתאימים ביותר לחימום השראתי בזכות תכונותיהם הפרומגנטיות, אך ניתן להשתמש בטכנולוגיה, בכל חומר מוליך שניתן ליצור בו זרמי מערבולת וכן בכל חומר פרומגנטי. שימושים נוספים בטכנולוגיית החימום ההשראתי הם: חימום נוזלים (כגון מתכות ניתכות) וגזים מוליכים (פלזמות), חימום כורי היתוך העשויים גרפיט (כשבתוכם חומרים המיועדים להתכה), חימום צורן בתעשיית המוליכים למחצה, וייצור מרקעים שטוחים.

===חיסום===
חיסום הוא תהליך בו מתכת חמה מקוררת מהר מאוד על מנת להקשותה. השינוי בתכונות המתכת חשוב בהרבה מוצרים, לדוגמה שיניי גלגל שיניים, להבי חיתוך ועוד. בניגוד לחימום רגיל באמצעות מקור חום, חימום השראתי מאפשר חימום סלקטיבי של חלקו החיצוני של המוצר, מה שמוביל לחסכון אנרגיה ולשליטה מדויקת יותר בתכונותיו.

כיריים

קיימות כיריים אשר עושות שימוש בחימום השראתי לשם "בישול אינדוקציה" (שיבוש של Induction). בכיריים אלו, משטח הכיריים מחולל השראה אלקטרומגנטית שמחממת את תחתית כלי הבישול.

==חימום השראתי בישראל==
===פיתוח===
רוב פיתוח הטכנולוגיה נמצא במדינות מתועשות, בהן ארצות הברית, מדינות האיחוד האירופי, יפן, סין והודו. בישראל אין כעת יצרן מחוללי חימום השראתי, אך חברת סלם, יצרנית של קבלים לשימוש במתנד בתחום התדר הגבוה (מעל 50 קה"צ), נמצאת בירושלים. מתנהל גם מחקר מוגבל בהיקפו בנושא, באוניברסיטאות. לחלק מהיצרנים הגדולים באירופה יש נציגויות בישראל.

===שימוש===
הטכנולוגיה נמצאת בשימוש רחב בישראל בתעשיות שונות, כולל ייצור צינורות, פיתול מקדחים, חיבור שיני דיסקות יהלום ועוד.

== ראו גם ==
* בדיקה באמצעות זרמי ערבולת

==קישורים חיצוניים==

* 
* 
</div>

קטגוריה:חימום
קטגוריה:מטלורגיה
מראה אקוסטית

יורקשייר, אנגליה]]
שלוש המראות בדנגרס, [[קנט]]
מראה אקוסטית ב[[גן המדע במכון ויצמן]]
מראה אקוסטית היא מתקן המשמש להחזיר ולרכז גלי קול, אחד מסוגי האמצעים ששימשו בעבר לאיכון באמצעות קול, וכיום משמש ככלי להדגמת עקרונות פיזיקליים.

== היסטוריה ==

לפני מלחמת העולם השנייה והמצאת המכ"ם, נבנו מראות אקוסטיות סביב חופי בריטניה כדי לספק התרעה מוקדמת מפני תקיפות אוויריות. המתקנים המפורסמים ביותר עדיין עומדים על תילם במחוז קנט שבאנגליה, במקומות אחרים בבריטניה (ביניהם סנדרלנד, רדקר, בולבי), ובאי מלטה.

המראות בדנגנס, אשר בקנט, מוכרות גם כ"אוזניים מקשיבות", מורכבות משלוש מראות בטון שנבנו בשנות ה-20 וה-30. מכיוון שהן היו ניסיוניות נבנו מספר דגמים, האחת מוארכת, בגובה 5 מטר ובאורך 70 מטר, ושתי האחרות בצורת צלחת, וקוטרן בערך 4–5 מטרים. בנקודת המוקד שלהן הוצבו מיקרופונים שאיפשרו להבחין ברעש המטוסים המתקרבים ממרחק כמה קילומטרים בתוך תעלת למאנש. בתנאי מזג אוויר נוחים, המראות איפשרו להבחין ברעשים ממרחק של 20 עד 30 קילומטר, ובנוסף יכלו לזהות את הכיוון שלהם.

יעילותן של המראות הייתה חלקית, והמהירות ההולכת והגוברת של מטוסים בשנות ה-30 גרמה לכך שכאשר התגלו במראה, הם היו כבר קרובים מדי ליבשה כדי להתמודד איתם באופן אפקטיבי. פיתוח מערכות מכ"ם הובילו לסיום השימוש והפיתוח של הטכניקה. יחד עם זאת, השיטה, שבה תחנות איסוף מחוברות ביניהן כדי למצוא את מיקום האויב בשמים, הייתה לעזר בפיתוח מערכות המכ"ם הראשונות, שהיו בין הגורמים שעזרו לבריטניה לנצח בקרב על בריטניה.

כיום מראות אקוסטיות משמשות ככלי להדגמת עקרונות פיזיקליים, וניתן למצוא כמוהן בעיקר במוזיאוני מדע. בישראל בין השאר יש בגן המדע שבמכון ויצמן, במוזיאון המדע בחיפה ובחמד"ע.

== קישורים חיצוניים ==

* [https://web.archive.org/web/20060221021051/http://www.ajg41.clara.co.uk/mirrors/ מראות אקוסטיות בבריטניה]

קטגוריה:אקוסטיקה
דמיאן רקה

דמיאן רקה (בספרדית: Damian Reca; 1894 - 4 במאי 1937, בואנוס איירס) היה שחמטאי ארגנטינאי ואלוף ארגנטינה בשחמט בשנים 1921, 1923, 1924 ו-1925.

== קריירה ==
בשנת 1921 ניצח רקה באליפות השחמט הראשונה של ארגנטינה שהתקיימה בבואנוס איירס וניצח בדו-קרב על התואר את בניטו וילגאס 5-2 [https://www.webcitation.org/query?id=1256445390952522&url=http://ar.geocities.com/carlasevigne/Campeonatos_Argentinos_tablas.htm]. בשנת 1921/22 הגיע למקום השביעי בתחרות מונטבידיאו (האליפות הראשונה של מדינות דרום אמריקה, ניצח: רוברטו גראו ) . בשנת 1922 חלק רקה מקום 2-3 באליפות השחמט השנייה של ארגנטינה (ניצח: בניטו וילגאס). בשנת 1923/24 ניצח רקה באליפות השחמט השלישית של ארגנטינה וזכה גם בדו-קרב על התואר מול וילגאס. בשנים 1924 ו-1925 הוכרז רקה כאלוף ארגנטינה ללא דו-קרב רשמי (רקה הפסיד בדו-קרב מול ריכרד רטי 2.5-0.5 בשנת 1924 וניצח דו-קרב מול חוליו לינץ 5.5-2.5 בשנת 1925). רקה חלק מקום 2–3 בתחרות מונטבידיאו בשנת 1925 (האליפות השנייה של מדינות דרום אמריקה, ניצח: לואיס פאלאו) .

בשנת 1926 הפסיד רקה את תואר האלוף לגראו, במסגרת אליפות השחמט השישית של ארגנטינה 3–5. רקה חזר וניצח באליפות השביעית שהתקיימה בשנת 1927 בתוצאה הנדירה של 11 ניצחונות ללא תיקו או הפסד אך לא קיבל את התואר משום שסירב לשחק מול גראו. הוא גם ניצח בתחרות נוספת שהתקיימה בבואנוס איירס באותה שנה בין חמשת המקומות הראשונים באליפות ארגנטינה בה ניצח.

==השתתפות באולימפיאדות==

רקה ייצג את ארגנטינה בשתי אולימפיאדות:
# אולימפיאדת השחמט 1924 האולימפיאדה הבלתי הרשמית הראשונה, חלק רקה מקום 8–13 בבית התנחומים באליפות העולם הראשונה לחובבים שהתקיימה בפריז עם 7.5 נקודות (ניצח: קארל הרומאדקה )
#אולימפיאדת השחמט 1928, האולימפיאדה השנייה שהתקיימה בהאג, בלוח הרביעי השיג תוצאה של +4 -5 =4 

==קישורים חיצוניים==

* [http://chessmetrics.com/cm/CM2/PlayerProfile.asp?Params=199510SSSSS3S107016000000141000000000025710100 דמיאן רקה], באתר chessmetrics

קטגוריה:שחמטאים שהשתתפו באולימפיאדת השחמט
קטגוריה:אלופי ארגנטינה בשחמט
קטגוריה:ילידי 1894

קטגוריה:נפטרים ב-1937
ישראל ברונא

רבי ישראל מברונא (כונה מהר"י ברונא או ישראל ברין; ק"ס, 1400-ר"מ, 1480 לערך) היה מגדולי פוסקי ההלכה באשכנז של המאה ה-15.

== תולדותיו ==
רבי ישראל נולד בגרמניה<ref></ref> לרבי חיים. בין רבותיו נמנים: רבי ישראל איסרלין (מהרא"י, בעל "תרומת הדשן"), רבי יעקב וייל (המהרי"ו) ורבי זלמן כ"ץ (המהרז"ך, בעל "ספר היריעה" שעוסק בהלכות גיטין שבהן היה הסמכות העליונה בדורו והיה חברו הקרוב של המהרי"ל).

המהר"י כיהן ברבנות בברונא שבמדינת מוראביה, ומשם השיב תשובות לשואלים. ומכאן נודע בשם מהר"י ברונא. אחר גירוש<ref></ref> היהודים מהעיר בשנת 1454 עבר לרגנסבורג (רגנשבורג) ופתח ישיבתו בעיר. ברגנשבורג היו תלמידי חכמים מובהקים (ביניהם מהר"ם מינץ) ודייני בתי דינו היו מובחרים ביותר ונשאו ונתנו עם גדולי הדור. ברגנסבורג הייתה לו מחלוקת עם רבי אנשיל מקולוניא ואנשיו, שרצו למנוע את מהר"י ברונא מלכהן כרב ולתת לר' אנשיל את המינוי, למרות פסק דין לטובת מהר"י שפסקו מהר"י וייל ובעל "תרומת הדשן", ולבסוף התקבל כרב הקהילה.

בשנת 1454, כתוצאה מעימות בין פרידריך השלישי, קיסר האימפריה הרומית הקדושה והדוכס של לנסברג על מיסים לקהילה היהודית, נכלא ר' ישראל על ידי הקיסר כדי להביא אותו לתמיכה בעמדתו; אחרי 13 ימים בכלא הוא שוחרר. לקראת סוף חייו, בשנת 1474 יהודי משומד בשם הנס ואגול האשים את ר' ישראל בעלילת דם והוא נעצר. הקהילה פנתה לפרידריך השלישי וגם ללדיסלב מלך בוהמיה, שהצליחו לשחררו. אחר השחרור ר' ישראל עבר לפראג, בה נפטר אחר כשש שנים<ref></ref> .

אחרי מותם של רבותיו הוא נחשב לגדול רבני אשכנז, ופסקיו הובא ב"שולחן ערוך" הרבה פעמים על ידי הרמ"א בשם 'מהר"י ברין'.

==כתביו==
284 מתשובותיו בהלכה נלקטו ונדפסו ב"שו"ת מהר"י ברונא". קצת מאמריו ופסקיו הובא בספר "לקט יושר" וגם בתשובות רבותיו ב"שו"ת מהר"י וייל" ובשו"ת "תרומת הדשן".

חיבר ספר שחיטות ובדיקות שהובא בספרות הפוסקים, ייתכן שזהו ספר שחיטות ובדיקות למהרי"ב שנדפס מכתבי יד על ידי מכון משנת אפרים בתוך 'רבינו מנחם ממירזבורק' ירושלים ה'תשפ"א.

הוא כתב הערות על פירוש הטור לתורה.

==קישורים חיצוניים==
* 
* אברהם פוקס, החומר ההיסטורי בשאלות ותשובות ר' ישראל ברונא, תשל"ג, ירושלים.
* 

ספרו
* [http://www.hebrewbooks.org/1841 שו"ת מהר"י ברונא] מאתר hebrewbooks.org 

==הערות שוליים==

קטגוריה:מחברי ספרי שו"ת: ראשונים
קטגוריה:ראשוני אשכנז
קטגוריה:רגנסבורג: אישים
קטגוריה:ילידי 1400
קטגוריה:נפטרים ב-1480
Sybase

חברת Sybase היא חברת תוכנה, הממוקדת בניהול וניוד מידע.

התחום העיקרי בו עוסקת חברת Sybase הוא מסדי הנתונים. החברה מתמקדת במחסני נתונים לנפחים שונים, טכנולוגיות סנכרון מידע וטכנולוגיות לשינוע ואבטחה בעולם הנייד. מסד הנתונים שיצרה החברה נקרא Sybase SQL Server ומאוחר יותר שונה שמו ל (Adaptive Server Enterprise(ASE והוא שנחשב למוצר הדגל החברה. בנוסף לו, לחברה מוצרי תוכנה בתחומים נוספים: כלי פיתוח ותווכה.

החברה מיוצגת בישראל על ידי נס טכנולוגיות ("נס א.ט.").

== היסטוריה ==
Sybase הוקמה תחת השם Systemware בשנת 1984 על ידי מארק הופמן (Mark Hoffman) ובוב אפשטיין (Bob Epstein) בביתו של אפשטיין בעיר ברקלי שבקליפורניה.
בשנת 1988 חשפה ענקית התוכנה מיקרוסופט הסכם שנחתם בינה לבין Sybase שנחתם בשנת 1986 ומעניק למיקרוסופט זכויות לתוכנת מסד הנתונים של Sybase למערכת ההפעלה OS/2, הסכם זה הוביל לשחרור הגרסה הראשונה של Microsoft SQL Server. ב-1993 הופסק שיתוף הפעולה בין שתי החברות וקוד המקור של הגרסאות המיועדות למערכת ההפעלה Microsoft Windows נקנה מ-Sybase על ידי מיקרוסופט.

בשנות ה-90 של המאה ה-20 הייתה החברה אחת מארבע החברות המובילות בתחום של מסדי נתונים יחסיים תחת מערכת ההפעלה UNIX. שימוש רב במיוחד במסד הנתונים שלה נעשה בחברות בסקטור הפיננסי. בסוף שנות ה-90 ובתחילת המאה ה-21 מתוך ארבע החברות שהובילו את שוק מסדי הנתונים, שמרה רק חברת Oracle על מעמדה כמובילה. חברת Informix נרכשה על ידי י.ב.מ, מסד הנתונים אינגרס נרכש על ידי חברת CA ובהיעדר מספיק הכנסות הפך למסד נתונים של קוד פתוח, ול-Sybase אין כמעט התקנות חדשות בשוק הארגוני.

במחצית השנייה של שנות ה-90 רכשה חברת Sybase את חברת PowerBuilder, שעוד קודם לכן הייתה שותפה עסקית שלה. המוצר המרכזי של חברת PowerBuilder הוא כלי פיתוח לשרת-לקוח, שהיה כלי מוביל באמצע שנות ה-90, בהן שלטה התפיסה של לקוח עשיר.

לאחר איבוד מעמדה כמובילה בשוק מסדי הנתונים הארגוני, רכשה החברה את חברת Watcom, שהמוצר המרכזי שלה היה מסד נתונים איכותי לשוק המערכות האישיות והקטנות. מסד נתונים זה הצורך משאבים מועטים, הווה בסיס ל Sybase I Anywhere שהושק בשנת 2000 ולהפיכת החברה ליצרן מוביל בשוק מסדי הנתונים הניידים.

בשנת 2010 רכשה חברת SAP את חברת Sybase. 

== קישורים חיצוניים ==

* 

קטגוריה:חברות תוכנה אמריקאיות
קטגוריה:SAP
שיפוד

שיפודי במבוק
שיפודי מתכת על [[מנגל]]
שיפוד הוא מקל דק העשוי מעץ או מתכת המשמש לאחיזת חתיכות קטנות של אוכל ביחד. שיפודים משמשים לצליית בשר וליישומים קולינריים נוספים.

שיפודי מתכת בדרך כלל עשויים מפלדת אל-חלד, והם בעלי קצה מחודד בצידם האחד ומקום לאחיזה בצידם השני. הם ניתנים לשימוש רב פעמי, בניגוד לשיפודי עץ, הניתנים לשימוש חד פעמי. הבדל נוסף הוא ששיפודי מתכת הם, במקרים רבים, שטוחים. כלומר בעלי חתך מלבני. שיפודי העץ הם בעלי חתך עגול.

לפני צליית המזון באמצעות שיפודי עץ, יש להספיג את השיפוד במים לפני הרכבת המזון עליהם, על מנת להימנע משריפתם. שיפודי עץ עשויים בדרך כלל מבמבוק, אך הם יכולים להיות עשויים גם מסוגי עץ נוספים.

לאורך השנים גרסו מילונים עבריים כי ניקוד המילה הוא "שַׁפּוּד" ולא "שִׁפּוּד" כנהוג בפי הדוברים. הצורה "שַׁפּוּד" בפתח נקבעה בהקבלה לשפות שמיות אחרות (כגון ארמית וערבית), אולם לשתי ההגיות גם יחד אין תיעוד במסורות ההגייה הקדומות של המילה המשנאית – והאקדמיה ללשון העברית התירה את הצורה החרוקה. המילונאי ראובן אלקלעי ציין במילונו כי הפעלים גזורי השם שִׁפֵּד, שֻׁפַּד וכן הִשְׁתַּפֵּד (במובנים "תקע, שם את נתחי הבשר על השפוד כדי לצלותם", "דקר במוט חד" או "חידד את החוטר") הם חידושיו שלו.
== גלריה ==
<gallery>
Decameron 1432-cooking on spit.jpg|צליה עם שיפוד מסתובב, ציור מתוך דקאמרון, 1432
Veggie Skewers.jpg|ירקות על שיפודי במבוק 
Shaslikverkoper bij een oventje, Bestanddeelnr 255-3519.jpg|באר שבעי מכין בשר על שיפודים, למכירה ברחוב, באמצע המאה העשרים.
Restauranthouder bij het bereiden van het gerecht kabbab, Bestanddeelnr 255-6512.jpg|מנגל שיפודים בעיר בירות, 1950.
</gallery>

==קישורים חיצוניים==

== הערות שוליים ==

קטגוריה:אמצעי חימום והכנת מזון
קטגוריה:מוטות
יהודית שובל

יהודית שובל (נולדה ב-24 באוגוסט 1926) היא פרופסור אמריטה לסוציולוגיה באוניברסיטה העברית בירושלים ומומחית בתחום הסוציולוגיה של הבריאות. כלת פרס ישראל למדעי החברה לשנת תשכ"ה (1965).

==ביוגרפיה==
שובל נולדה בניו יורק בשם יהודית טננבאום. היא סיימה את לימודי התואר הראשון במכללת האנטר בהצטיינות (1947) ולימודי תואר שני ודוקטורט מאוניברסיטת הרווארד (1949 ו-1955). הייתה חברת תנועת "יהודה הצעיר" והייתה בין מייסדי תנועת הסטודנטים הציונית בארצות הברית וסגנית נשיאת התנועה הראשונה. תוך כדי לימודיה עלתה בשנת 1949 לישראל ומונתה לעמיתת מחקר ומנהלת פרויקט במסגרת המכון למחקר חברתי שימושי. במסגרת תפקידה זה התמקדה בחקר קליטת עלייה, התיישבות, סוציולוגיה של הרפואה וסוציולוגיה של סעד. בשנים 1955–1956 שימשה יועצת בנשאי קליטת עלייה לאונסק"ו.

שובל היא חלוצת המחקר בישראל בתחום הסוציולוגיה של הבריאות, ובמחקריה הושם דגש על בריאות במסגרות של קליטת עלייה ואי-שוויון, יחסי מטפל ומטופל, וכן השפעת שוני תרבותי על הטיפול הרפואי. בשנת 1968 הצטרפה לסגל המחלקה לסוציולוגיה של האוניברסיטה העברית בירושלים וקודמה לדרג פרופסור בשנת 1979. כן שימשה במהלך השנים כמנהלת התוכנית לסוציולוגיה בבית הספר לבריאות הציבור של האוניברסיטה העברית, עמיתת מחקר במכון ברוקדייל, יו"ר האגודה הסוציולוגית הישראלית (1985–1988) ונציגת ישראל באגודה האירופאית לסוציולוגיה של הבריאות והרפואה. בשנים 1978 ו-1981 הייתה פרופסור אורח באוניברסיטת מישיגן. בשנת 1994 פרשה לגמלאות.

הייתה נשואה לפרופ' הלל שובל עד למותו ב-2013.

==מפרסומיה==
* בעיות חברתיות בערי פיתוח : לקראת תכנון השכונה לניסיון בקרית גת (1959)
* העיקר הבריאות: מבנה חברתי ובריאות בישראל (2000, עם עפרה אנסון)
<div style="direction: ltr;">
* Immigrants on the Threshold (1963)
* The Dynamics of Transition: Entering Medicine (1979)
* Newcomers and Colleagues: Soviet Immigrant Physicians in Israel (1984)
* Social Dimensions of Health: The Israeli Experience (1992)
</div>

==פרסים==
* פרס הלן דה-רוי (1959)
* פרס ישראל למדעי החברה (1965, על ספרה Immigrants on the Threshold)
* פרס סולד לרפואה והיגיינה ציבורית (1995)

==קישורים חיצוניים==

* מריה ברטשניידר, 

==הערות שוליים==

קטגוריה:סוציולוגיות ישראליות
קטגוריה:סוציולוגים ישראלים
קטגוריה:זוכי פרס ישראל למדעי החברה
קטגוריה:זוכי פרס ישראל לשנת 1965
קטגוריה:זוכות פרס ישראל
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:נשיאי האגודה הסוציולוגית הישראלית
קטגוריה:זוכי פרס סולד
קטגוריה:ישראליות שנולדו ב-1926
קטגוריה:ישראלים שנולדו ב-1926
רופא

"הרופא" מאת סמואל ליוק פילדס
רופא (נפוץ גם הכינוי דוקטור ובכתיב מקוצר: ד"ר, על אף המשמעות הכללית יותר של מושג זה) הוא אדם העוסק במקצוע הרפואה, שנקרא גם רפואה קונבנציונלית .

רופאים מטפלים בחולים ובפצועים על-מנת לרפא אותם וכן עשויים לסייע גם לאנשים בריאים להימנע ממחלות (רפואה מונעת). חלק מהרופאים עוסקים גם במחקר רפואי.

רופאים מוסמכים לקבל החלטות מורכבות וגורליות למצבו הבריאותי של החולה כמו כריתת איברים, פעולות כירורגיות מסובכות וכדומה.

מיעוטם של הרופאים הם רופאים כלליים. רוב הרופאים משלימים לפחות התמחות אחת ומוגדרים כמומחים לתחומים מסוימים, כגון רפואה פנימית, כירורגיה, רפואת ילדים, רפואת עיניים, אנדוקרינולוגיה וכיוצא בזה.

האיש הנחשב כראש וראשון מבין הרופאים המפורסמים הוא היפוקרטס, "אבי הרפואה" שתורת ארבע הליחות שלו החזיקה מעמד כאלפיים שנה.

== מהות העיסוק הרפואי ==
עיסוקם של רופאים כיום כולל פעולות המבדילות את הרפואה ממקצועות פרא-רפואיים:
*בחינת ממצאי מעבדה, לרוב כאלה הנוגעים לאחד או יותר מתחומי התמחותו של הרופא (אם ישנם כאלה).
*מתן דיאגנוזה רפואית על סמך ממצאי מעבדה וכן בדיקה פרטנית.
*הנפקת מרשמים לתרופות ותוספי תזונה.
*ביצוע ניתוחים ואופרציות פולשניות אחרות, ומעקב רפואי לאחריהם לווידוא ריפוי והשתקמות הגוף.
*מתן חוות דעת מדיקו-ליגאליות בנושא של אחד או יותר מתחומי התמחותו של הרופא (אם ישנם כאלה). חוות הדעת יכולה להינתן עבור גופים מסחריים למשל טופס דיווח בריאות לעובדי חברות ועסקים, או לרשויות, לדוגמה רשות הרישוי ומתן אישור לאחר בדיקת עיניים מטעם אופטומטריסט לצורך קבלת רישיון נהיגה, בית המשפט למתן חוות דעת רפואית לצורך קביעת נכות בתביעות נזקי גוף ועוד.

==עיסוק ברפואה בישראל==
עיסוק ברפואה בישראל מצריך רישיון מטעם משרד הבריאות. הכשרה לקראת קבלת הרישיון ניתנת בבתי הספר לרפואה. לימודי רפואה בישראל מתקיימים בשישה בתי ספר לרפואה. רישיון לעסוק ברפואה בישראל ניתן גם למי שלמד באוניברסיטאות שלא בישראל, לאחר שעמד בבחינה מתאימה. רופאים המעוניים בכך יכולים לעבור תקופת התמחות, שאורכה ברוב המקצועות ארבע עד שש וחצי שנים, והכוללת שתי בחינות מקיפות (בכתב ובעל-פה), ובסופה הם מקבלים את התואר "מומחה" במקצועו. רופא שלא התמחה מוגדר כרופא כללי ויכול לעבוד בעיקר במרפאות של קופות החולים.

הטיפול הרפואי ניתן במרפאות, בבתי חולים, בקליניקות פרטיות ולעיתים אף בבית החולה. לרשות הרופאים עומדים כלי עזר רבים: מכוני מחקר, מכוני רנטגן, מעבדות, טכנאיים ועוד. רופאים רבים בישראל מחזיקים בשתי משרות: משרה כשכיר בבית חולים או בקופת חולים, ומשרה כעצמאי בקליניקה פרטית.

==ראו גם==
* לימודי רפואה בישראל
* שבועת הרופאים
* פנקס הרופאים
* MD-PhD

==לקריאה נוספת==
* דוד האלוב, פרדס דוד או תולדות רופאי ישראל: כולל תולדות קורות וחיי רופאי בני עמנו ותולדות ספריהם ... גם נתוסף בו תולדות ימי העתים ... ותולדות הליטעראטור העברית בכלל. וינה תרל"ח-תרמ"ב.

==קישורים חיצוניים==

* [http://www.ted.com/talks/lang/he/ben_goldacre_battling_bad_science.html בן גולדייקר: להילחם במדע גרוע] – הרצאה באנגלית אודות המידע המחקרי שמגיע אל הרופאים. מאתר TED עם כתוביות בעברית 
* 

*
*
קטגוריה:ערכים שבהם תבנית בריטניקה אינה מתאימה
אליצור נתניה (כדורסל נשים)

אליצור נתניה היא קבוצת כדורסל נשים מהעיר נתניה, המשחקת בליגה לאומית.

הקבוצה מתאמנת ומשחקת באולם הספורט של "תיכון שרת". בנוסף לכך, מפעילה הקבוצה בי"ס לכדורסל בשיתוף בי"ס יונתן בעיר. הקבוצה נוסדה בשנת 1969 ושיחקה זמן רב בליגות הנמוכות. ומספר עונות בליגה הראשונה.

בשנת 1989 התאחדה הקבוצה עם "מכבי נתניה" למועדון כדורסל אחד.
הקבוצה זכתה פעמיים ב"גביע איגוד הכדורסל" על שם אברהם פסח. בעונת 2006/07 לאחר ניצחון על מכבי תל כביר. ובעונת 2007/08.

בעונת 2007/08 העפילה הקבוצה לאחר 30 שנה, בחזרה לליגת העל.

בסיום עונת 2014/15 נשרה הקבוצה להליגה הלאומית בכדורסל נשים אך נשארה בליגת העל לאחר שקבוצת הפועל מעגן מיכאל ויתרה על העלייה לליגת העל.

במהלך חודש ספטמבר 2015 הכריזה הקבוצה באופן רשמי כי אין בכוונתה לשחק בליגת העל בכדורסל נשים עקב כך ירדה הקבוצה לליגה הלאומית.

== שחקניות עבר בקבוצה ==

== מאמני עבר ==
* יהושע (שוקי) כץ
* חנן דובריש
* שמחה לב-צור

== ראו גם ==
* ברק נתניה

==קישורים חיצוניים==
* 

נתניה
נתניה
נתניה
קטגוריה:נתניה: מועדוני ספורט
שנג'ואו 8

שנג'ואו 8 (בסינית מפושטת: 神舟; בפין-יין: shénzhōu) היא חללית סינית ששוגרה למשימה בלתי מאוישת ב-31 באוקטובר 2011. החללית שוגרה על מנת לבצע תמרונים בחלל שיאפשרו לה להתחבר לטיאנגונג 1, המדגים הטכנולוגי של תחנת החלל הסינית. 

משימתה של שנג'ואו 8 ביצעה גם ניסויים מדעיים בתחום מדעי החיים עבור סוכנות החלל האירופית. החללית שנג'ואו 8 זהה לחלליות המאוישות מסדרת שנג'ואו ויכולה להכיל צוות של 3 בני אדם אך היא נשלטת ממרכז הבקרה הקרקעי של סין. ב-3 בנובמבר 2011 התחברה החללית עם טיאנגונג 1, ולראשונה במסגרת תוכנית החלל הסינית התחברו שתי חלליות במסלול סביב כדור הארץ.

==קישורים חיצוניים==

*[http://www.spacedaily.com/reports/China_Shenzhou_8_Spacecraft_To_Carry_Bio_Sample_For_ESA_999.html דיווח על שיתף פעולה עם סוכנות החלל האירופית]

קטגוריה:תוכנית שנג'ואו
קטגוריה:חלליות סיניות
קטגוריה:2011 ברפובליקה העממית של סין
עין הבשור (מעיין)

מעיין הבשור או עין הבשור המכונה בערבית עין שלאלה, הוא מעיין שופע הנמצא בתחום גן לאומי אשכול שבנגב המערבי.
== גאוגרפיה ==
עין הבשור הוא אחד מבין מספר מעיינות הנובעים בקטע נחל בשור מצומת צאלים ואילך (לכיוון מערב). ברוב המעיינות המים שנובעים הם מים ברמת מליחות גבוהה יחסית (מים מליחים), כך ששתייה מהם היא כמעט בלתי אפשרית. בעוד שהשפיעה בחלק המעיינות נפסקת במהלך הקיץ, שפיעתו של עין הבשור יציבה גם בתקופות של בצורת קשה. תפוקתו 60-75 מ"ק לשעה ומליחותו 1300-1210 מ"ג כלור לליטר. טמפרטורת המים מגיעה ל-20 מעלות צלזיוס.

מקור מי הנביעות באזור נחל בשור הוא במי נגר תת-קרקעיים המתפרצים החוצה לאורך קטע הנחל: בחורף מי הגשמים חודרים לקרקע ונעצרים בשכבת איטום (אקוויקלוד) המורכבת מקירטון, מחרסיות או מחווארים. האזור שבו נוצרים מי התהום (האקוויפר) הוא בשכבת החלוקים שהיוותה בעבר את תשתיתו של נחל קדום שזרם בעוצמה רבה - הבשור הקדמון. תוואי נחל בשור, אשר חתר את ערוצו באזור התוואי העתיק של הבשור הקדמון, חשף את מי התהום, דבר שמביא לפריצה של המים החוצה.

מי המעיינות נתפסו בעבר על ידי הבריטים ושימשו את הצבא הבריטי לשתייה ולהפעלת הרכבות, שפעלו על מנוע קיטור. כיום מתועלים מי המעיין בפארק אשכול לאגם קטנטן ולבריכות שכשוך ומשמשים להשקיית הדשאים ולטיפוח שאר גינות הגן הלאומי.

==ראו גם==
* עין הבשור (יישוב)
* תל עין הבשור

==קישורים חיצוניים==
* [https://web.archive.org/web/20151214054449/http://d3.coi.co.il/%D7%A4%D7%90%D7%A8%D7%A7-%D7%90%D7%A9%D7%9B%D7%95%D7%9C.htm פארק אשכול 3D] תמונות תלת־ממד של עין הבשור ופארק אשכול באתר "המימד השלישי"
{| align=center
|<gallery widths="200px" heights="170px" perrow="4">
PikiWiki Israel 11575 Eshkol Park in the Negev.JPG|מוצא מעיין עין הבשור לבריכה המלאכותית בגן לאומי אשכול
שלט מעין עין הבשור.jpg|שלט תיאור נביעות עין הבשור בגן לאומי אשכול

</gallery>
|}
בשור
קטגוריה:עין הבשור (מושב)
יוסף בן-דוד (סוציולוג)

יוסף בן-דוד (19 באוגוסט 1920 – 12 בינואר 1986, ב' בשבט ה'תשמ"ו) היה סוציולוג שעסק בחקר הסוציולוגיה של החינוך והמדע.

==ביוגרפיה==
בן-דוד נולד בשם יוסף גרוס, בגיור שבהונגריה, והתחנך בצעירותו בחדר ובבית ספר קתולי מקומי. בשנת 1939 סיים את לימודיו התיכוניים, למד בישיבה והוכשר כדפס בבית המלאכה של אביו דוד. בשנת 1941 עלה לארץ ישראל והחל בלימודי כימיה באוניברסיטה העברית בירושלים. כעבור סמסטר אחד הצטרף ליחידה בצבא הבריטי שיועדה לשירות באירופה, ושירת בה עד 1945. לאחר מכן החל בלימודי היסטוריה באוניברסיטה העברית, ועבד עם נוער במצוקה בשכונות העיר העתיקה. בשנת 1947 נשלח לאנגליה מטעם ממשלת המנדט להכשרה בבית הספר לכלכלה של לונדון כקצין מבחן בעבודה סוציאלית.

בשנת 1949 חזר לישראל, החל לעבוד במשרד הסעד, ובשנת 1951 הצטרף לשמואל נח אייזנשטדט, יעקב כ"ץ ויונינה גרבר-טלמון בייסוד המחלקה לסוציולוגיה של האוניברסיטה העברית. עבודתו האקדמית הושפעה מהאסכולה הפונקציונליסטית ומאדוארד שילס. ראשית מחקריו עסקו בתנועות נוער, ובהמשך עסקו בניתוח המבנה החברתי של שלושה מקצועות חופשיים בישראל: עורכי דין, מורים ורופאים. בשנת 1955 סיים בן-דוד לימודי דוקטורט בהנחיית פרופסור אייזנשטדט. במהלך השנים הוא פעל כעמית מחקר במכון ללימודים מתקדמים שבפרינסטון (משנת 1976), כחבר בסגל אוניברסיטת שיקגו לחינוך ולסוציולוגיה (משנת 1977), וכן כחבר במועצה האמריקאית לחינוך (משנת 1973).

פעילותו בחקר המדע הייתה מהראשונות לשלב ניתוח מוסדי בהתבוננות על עולם המדע ורבים מכתביו עסקו במבנה האקדמיה ובהשפעת הסביבה האקדמית במדינות שונות על צמיחתן של דיסציפלינות חדשות. בספרו "The Scientist's Role in Society" נותחו באופן השוואתי מקורות האתוס המדעי של מדינות שונות. בין טענותיו על האקדמיה בישראל מצוי חששו מהעדר התפתחותה של יצירתיות מדעית בשל העדר אמצעי מימון במדינות קטנות.

בשנים 1970–1973 כיהן כנשיא האגודה הסוציולוגית הישראלית. בשנת 1981 נבחר בן-דוד לחבר האקדמיה הלאומית הישראלית למדעים וזכה בפרס רוטשילד למדעי החברה.

ב-12 בינואר 1986 בן דוד הלך לעולמו, בן 65 היה במותו. הוא הובא לקבורה בהר המנוחות בירושלים.

==קישורים חיצוניים==
*

==הערות שוליים==

קטגוריה:זוכי פרס רוטשילד
קטגוריה:חברי האקדמיה הלאומית הישראלית למדעים
קטגוריה:סגל אוניברסיטת שיקגו
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי בית הספר לכלכלה של לונדון
קטגוריה:נשיאי האגודה הסוציולוגית הישראלית
קטגוריה:ישראלים ילידי הונגריה
קטגוריה:עולים במלחמת העולם השנייה
קטגוריה:יהודים הקבורים בהר המנוחות
קטגוריה:ישראלים שנולדו ב-1920
קטגוריה:ישראלים שנפטרו ב-1986
פסיכוגריאטריה

פסיכוגריאטריה הוא מושג ברפואה המשלב בין פסיכיאטריה לבין גריאטריה. 

רופא פסיכו-גריאטרי הוא פסיכיאטר או גריאטר שהתמחה בטיפול בהפרעות נפשיות אצל זקנים, באבחון של מחלות ניוון מוחיות המופיעות אצל אנשים מבוגרים (כגון שיטיון) ובטיפול בהן תוך התחשבות בבעיות משפחתיות וכלכליות מהן סובל הקשיש ומתן דעת גם להשלכות המשפטיות של מצבים אלו. 

בשנת 1935 נוסד השרות הגריאטרי הראשון על ידי ד"ר מרג'ורי וורן, שהדגישה את עקרונות הטיפול הרב מקצועי, ההערכה והמעקב, והגישות הכוללניות (הוליסטיות) - שהן במידה רבה הליבה של הגריאטריה היום. בתקופה זו נדרשו הגריאטרים הן לצרכים הרפואיים והן לצרכים הנפשיים של המטופלים ולמעשה היוו את ה'פסיכוגריאטרים' הראשונים. היוזמה לשירותים אלו עברה בהמשך לפסיכיאטריה בשנות ה-1950, והפכו ל'פסיכיאטריה של הגיל המבוגר' (old age psychiatry) באנגליה ול'פסיכיאטריה גריאטרית' בצפון אמריקה. בשנות ה-1970, החלו ממשלות לחייב יצירת יחידות פסיכוגריאטריות בבתי חולים כלליים, והחל עידן חדש. באנגליה יכול פסיכיאטר מורשה לרכוש התמחות בפסיכוגריאטריה על ידי הכשרה של 3-4 שנים מטעם האיגוד הפסיכיאטרי המלכותי (Royal College of Psychiatrists). בארצות הברית, המועצה לפסיכיאטריה ונוירולוגיה וכן המועצה האוסטאופתית לנוירולוגיה ולפסיכיאטריה מנפיקות רישיונות לפסיכיאטריה גריאטרית. כמו כן קיימות השתלמויות (fellowships) רבות לפסיכיאטריה-גריאטרית.

בישראל אין התמחות מוכרת בפסיכוגריאטריה ואין לה מעמד משפטי. המושג משמש לעיתים למחלקות אשפוז או מרפאות פסיכיאטריות המיועדות לזקנים ולעיתים לשירות של גריאטר או רופא אחר שהשתלם בתחום. למעשה, מומחה בגריאטריה אמור להכיר, לאבחן ולדעת לטפל גם בבעיות מנטאליות (נפשיות וקוגניטיביות) שכיחות של הגיל המבוגר (כגון דיכאון תגובתי, חרדה, בלבול חריף ודמנציה מסוג אלצהיימר או אחר). כמו כן, מומחה בפסיכיאטריה של מבוגרים אמור לדעת לטפל בקשישים עם מחלות פסיכיאטריות ולהתאים את הטיפול לגילם ולמצבם התפקודי והרפואי הכולל.

==קישורים חיצוניים==

* 

==הערות שוליים==

קטגוריה:תחומים ברפואה
קטגוריה:גריאטריה
קטגוריה:פסיכיאטריה
יהודית רותם

יהודית רותם (נולדה ב-13 ביוני 1942) היא סופרת ועורכת ספרותית ישראלית.

==ביוגרפיה==
יהודית רותם נולדה בבודפשט, הונגריה. במהלך מלחמת העולם השנייה נמלטו הוריה ברכבת ההצלה שארגן ישראל קסטנר. המשפחה נשארה בשווייץ שנה ואז עלתה לישראל, כשהיא בת שלוש.

גדלה בגבעת שמואל ולאחר מכן בבני ברק במשפחה חרדית, למדה בבית יעקב, ובגיל שמונה עשרה נישאה לרב צבי רוט שהיה בחור ישיבה ובהמשך לימד בישיבה. היא עבדה כמורה. לאחר עשרים וארבע שנות נישואים יצאה בשאלה ובני הזוג התגרשו. עבדה כסופרת צללים (בין השאר, עבור גליה אלבין, בנו גיטר ואחרים), כתבה תחת שם עט טור בכתב העת את ולאחר שמונה שנים החלה לכתוב פרוזה.

בשנת 2001 נבחרה כסופרת השנה מטעם העיתון "גלובס", ובשנת 2003 זכתה בפרס ראש הממשלה לסופרים עבריים.

רותם נישאה בשנית למשה בר-יודא, ממנו התאלמנה בשנת 2014. סיפרה "עד שאבא יחזור", מתאר את מסע ההישרדות של בר-יודא כילד בתקופת השואה. אחת מבנותיה של רותם היא העיתונאית תמר רותם (הארץ). שתיים מבנותיה של רותם נפטרו בילדותן; בתה הבכורה יעלי נפטרה מעט לפני הגיעה לגיל שנה, ובתה השלישית רחלי נפטרה ממחלה בגיל חצי שנה. בתה נעה רוט, אשת תיאטרון וקולנוע, הפיקה וביימה את הסרט "גירסא דינקותא" (2015) המספר את המהפך בחיי אמה והמשפחה. הסרט זכה לשבחים רבים. לרותם 10 נכדים מבנה החרדי ו-16 מבנותיה.

== מספריה ==
=== ספרים למבוגרים ===
*בברית יחד: סיפורה של תנועת בח"ד-בני עקיבא בארצות הונגריה (1985)
* אחות רחוקה: עולמה של האשה החרדית בעיני מי שיצאה משם (1992)
* Distant sisters : the women I left behind (1997)
* קריעה (1996)
* אהבתי כל-כך (2000)
* איש אשר רוח בו: צבי גולדפרב – חייו (2002)
* כולם צמאים לאהבה (2003)
* הדום בגן עדן (2005)
* כמיהה (2006)
* על משכבם בלילות, הוצאת קשת (2009)
* מתי תבוא אלי, הוצאת כנרת זמורה-ביתן (2011)
* עד שאבא יחזור, הוצאת כנרת זמורה-ביתן (2015)
* שובי נפשי, הוצאת עם עובד (2018)
*אמור מילה למעני, הוצאת ידיעות ספרים (2024)

=== ספרים לילדים ===
* דנה ואמא והר נפוליאון (2007). איורים: רחלי שלו
* אפשר לספר זאת גם ככה: סיפורי החגים לילדים (2013). איורים: רחלי שלו

== קישורים חיצוניים ==

* 
* 
* 
* 
* 
* 
* 
* 
* אריק גלסנר, [http://arikglasner.wordpress.com/2008/04/11/על-יהודית-רותם/ על יהודית רותם], מעריב, 2008
* - ריאיון
* - תמר רותם מראיינת את אימה יהודית רותם
* 
* 
* 
*[https://www.nuritroth.co.il/p/blog-page_69.html סיפורי חיים וביוגרפיות] בעריכתה של יהודית רותם

;מכתביה
* 
* 
* 
* 

==הערות שוליים==

קטגוריה:יוצאות בשאלה
קטגוריה:ילדים בשואה: הונגריה
קטגוריה:ניצולי רכבת ההצלה של קסטנר
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:סופרות ישראליות
קטגוריה:סופרים ישראלים
קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:נשות חינוך ישראליות
קטגוריה:אנשי חינוך ישראלים
קטגוריה:זוכות פרס אריק איינשטיין: ספרות
קטגוריה:זוכי פרס אריק איינשטיין: ספרות
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:גבעת שמואל: אישים
קטגוריה:בני ברק: אישים
קטגוריה:יוצאים בשאלה
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1942
קטגוריה:ישראלים שנולדו ב-1942
קטגוריה:ישראליות שנולדו ב-1942